Fire triggered by gas tanker leak near Delhi’s Shahdara Mor.
देश में चल रहे लॉकडाउन के चलते सोशल मीडिया पर एक वीडियो वायरल होना शुरू हो गया है. वीडियो के जरिये दावा किया जा रहा है कि दिल्ली के शाहदरा मोड़ के पास गैस का टैंकर लीक होने से भयंकर आग लग गई है. साथ ही ये भी कहा जा रहा है कि लॉकडाउन की वजह से बड़ा हादसा  होने से टल गया है., वीडियो में देखा जा सकता है कि रोड पर एक पेट्रोल पंप के पास धुएं की चादर बिछ गई है. एक आदमी पीछे से बता रहा है कि शाहदरा मोड़ पर गैस का टैंकर लीक हो गया है और बड़ा हादसा हो सकता है. कुछ सेकंड बाद अचानक सड़क के आसपास आग लग जाती है और एक भयानक धमाके की आवाज सुनाई देती है., इंडिया टुडे के एंटी फेक न्यूज वॉर रूम (AFWA) ने पड़ताल में पाया कि वीडियो के साथ किया जा रहा दावा गलत है. वायरल वीडियो दिल्ली का नहीं बल्कि पाकिस्तान के लाहौर में स्थित शाहदरा मोड़ का है., Salaam India News नाम के एक फेसबुक पेज ने इस वीडियो को गलत दावे के साथ शेयर किया है. वीडियो के साथ दिए गए कैप्शन में लिखा है- "दिल्ली में शाहदरा मोड़ के पास गैस से भरा टैंकर लीक होने की वजह से भयंकर आग लगी। लेकिन लॉक डाउन की वजह से बड़ा हादसा टल गया". इस पोस्ट का आर्काइव्ड वर्जन यहां  देखा जा सकता है., कुछ कीवर्ड की मदद से खोजने पर हमें यही वीडियो यूट्यूब पर भी मिला. यूट्यूब पर कुछ लोगों ने इस वीडियो को लाहौर स्थित शाहदरा मोड़ का बताया था., , हमें कुछ न्यूज़ भी मिली जिससे ये बात पुख्ता हो जाती है कि ये वीडियो लाहौर का ही है. ARY News की एक रिपोर्ट के मुताबिक ये हादसा 25 मार्च 2020 को लाहौर में एक पेट्रोल पंप के पास हुआ था. ये हादसा एक एलपीजी टैंकर लीक हो जाने की वजह से हुआ. डॉन की एक रिपोर्ट में बताया गया है कि इस हादसे में 200 वाहन जल गए, जबकि एक आदमी की मौत हो गई., जितने कौवे उतनी बड़ी झूठ, Copyright© 2020 T.V. Today Network Limited. For reprint rights: Syndications Today.
फैक्ट चेक: क्या दिल्ली में लॉकडाउन के चलते टला ये बड़ा हादसा? - Fact check was this major accident averted due to lockdown in delhi - AajTak